सियाचिन में 19 हजार फीट की ऊंचाई पर बर्फिले तूफान का कहर, 4 जवान शहीद- 2 पोर्टरों की भी मौत  
सियाचिन में बर्फिले तूफान का कहर
हिमस्खलन में 4 जवान हुए शहीद
19 हजार फीट की ऊंचाई पर हुआ हादसा
दुनिया के सबसे ऊंचे रणक्षेत्र सियाचिन ग्लेशियर के पास 19 हजार फीट की ऊंचाई पर आए बर्फिले तूफान में चार जवान शहीद हो गए और 2 पोर्टरों की भी मौत हो गई. सियाचिन के उत्तरी ग्लेशियर के पास दोपहर करीब तीन बजे 19,000 फीट की ऊंचाई पर यह हादसा हुआ. बर्फिले तूफान की चपेट आए जवान 8 सदस्यीय पट्रोलिंग पार्टी का हिस्सा थे. रक्षा अधिकारियों ने बताया कि हाइपोथर्मिया के कारण इन जवानों और पोर्टरों की मौत हुई.

Indian Army: All 8 personnel were pulled out of avalanche debris. 7 individuals who were critically injured, accompanied by medical teams were evacuated by helicopters to nearest Military Hospital. 6 casualties; 4 soldiers&2 civilian porters, succumbed to extreme hypothermia. https://t.co/804CNyS720

सेना ने बर्फीली चट्टानों के बीच फंसे जवानों को वापस लाने के लिए बड़े पैमाने पर बचाव व तलाशी अभियान चलाया. इसके बाद सभी सैनिकों को मलबे से बाहर निकाला गया, जिसमें सात गंभीर रूप से घायल थे. न्यूज एजेंसी ANI के मुताबिक सेना की राहत और बचाव टीम ने हेलीकॉप्टर के जरिये बाहर निकाला और उन्हें मिलिट्री अस्पताल ले जाया गया.